Konkursi për shefat e Shërbimeve në QSUT

KRITERET DHE DOKUMENTET PËR KANDIDIM

1. Kërkesa me shkrim, e shoqëruar me fotokopje e dokumentit të identifikimit.

2. Curriculum vitae.

3. Diplomë në “Mjekësi të Përgjithshme”.

4. Diplomë e specialitetit të shërbimit.

5. Diplomë e titullit “Profesor” (nëse ka).

6. Diplomë e titullit Profesor i Asociuar” (nëse ka).

7. Diplomë Doktoratë/PhD, të mbrojtur në një nga universitetet e Shqipërisë, të BE-së, SHBA-së, Kanadasë, Turqisë, Australisë ose Japonisë;

Diplomat, të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse.

8. Kandidatët që kanë vetëm shtetësi të huaj, duhet të paraqesin certifikatën e mbrojtjes së gjuhës shqipe, me përjashtim të rasteve kur kandidati ka kryer një cikël të plotë studimesh në gjuhën shqipe dhe paraqet diplomën e noterizuar.

9. Të dorëzojë nga Urdhri i Mjekut:

a. Licencën e ushtrimit të profesionit;

b. Vërtetim anëtarësimi nga Urdhri i Mjekut;

c. Vërtetim që nuk ka asnjë dënim të dhënë nga Urdhri i Mjekut.

10. Kontrata ose vërtetimi që është mjek pedagog me kohë të plotë jo më pak se 5 (pesë) vjet), me kontratë me kohëzgjatje të pacaktuar në IAL-në përkatëse dhe të ketë të njëjtin specialitet në shërbimin shëndetësor universitar, për të cilin kandidon, ose të jetë/të ketë qenë mjek pedagog me kohë të plotë i strukturave universitare homologe të Bashkimit Europian ose vendeve anëtare të OECD-së. Në rastet kur asnjë nga pjesëtarët e stafit mjekësor nuk plotëson kriterin e sipërpërmendur, mund të pranohen edhe kandidatë me përvojë akademike jo më të shkurtër se 8 (tetë) vjet, pa ndërprerje si pedagog me kohë të pjesshme. Konsiderohet përvojë akademike aktiviteti didaktik i kryer në institucione publike të arsimit të lartë apo në institucione jopublike të arsimit të lartë, të akredituara dhe në programe studimi të akredituara brenda vendit, në periudhën e përvojës së kryer. I njëjti kriter vlen dhe për institucionet dhe programet e akredituara/e njohura në një nga vendet e Bashkimit Evropian ose në vendet anëtare të OECD-së;

http://www.oecd.org/about/membersandpartners/list-oecd-member-countries.htm;

(Kur dorëzohet vërtetimi, ai duhet të përmbajë, së paku, llojin e kontratës (me kohë të plotë apo të pjesshme), datën e nisjes dhe përfundimit (nëse ka) të marrëdhënies kontraktuale (kohëzgjatja e kontratës së punës) dhe departamenti e specialiteti mjekësor ku aplikanti është pedagog)

11. Të mos ketë qenë asnjëherë i dënuar me vendim gjykate të formës së prerë, duke e vërtetuar këtë, me paraqitjen e:

a. Formularit të vetëdeklarimit në zbatim të ligjit nr. 138/2015 “Për garantimin e integritetit të personave që zgjidhen, emërohen ose ushtrojnë funksione publike”;

http://www.dap.gov.al/images/cover%20page%20dekriminalizimin.pdf,

b. Formulari i vetëdeklarimit për gjendjen gjyqësore ose dëshmi penaliteti:

http://www.dpbsh.gov.al/newweb/?fq=brenda&m=shfaqart&gj=gj1&aid=544

12. Vërtetim nga institucioni shëndetësor që kandidati ka përvojë klinike/diagnostike jo më pak se 10 (dhjetë) vjet në specialitetin përkatës, ku të përcaktohet qartësisht, specialiteti ku është ushtruar aktiviteti mjekësor dhe data e nisjes dhe përfundimit (nëse ka përfunduar) të eksperiencës përkatëse.

13. Dokumentacion që provon aftësitë profesionale dhe organizative.

14. Projekti 4-vjeçar për zhvillimin dhe drejtimin e shërbimit. Projekti duhet të paraqesë të dhëna dhe produkte konkrete të matshme të cilat do të shërbejnë më pas si bazë për vlerësimin e punës së drejtuesit të ardhshëm të shërbimit që i ka paraqitur ato.

Kërkesa dorëzohet pranë zyrës së burimeve njerëzore të fakultetit, pjesë e të cilit është shërbimi ku do të konkurrojnë.

Për çdo sqarim, mund të kontaktoni në adresën email: info@umed.edu.al

Kujdes!

Dokumentacioni i dorëzuar duhet të jetë në origjinal ose kopje e noterizuar dhe në gjuhë shqipe. Në rast paraqitjeje dokumentacioni në gjuhë të huaj, ky i fundit duhet të dorëzohet i përkthyer dhe i noterizuar.